Proletariaadi diktatuur, muide, marksismi osa tingimata ei ole, ajaloo käsitlemine lähtuvalt klassivõitlusest küll. Proletariaadi diktatuur oli leninismi teoorias üks etapp üleminekul kommunismile, aga ükski teine marksismiharu seda terminit vist isegi ei kasuta… Aga jah, üks  suuri probleeme tolles ajas oli minu arvates ka see, et kui juba kapitalism ei tööta korralikult ilma üleüldise kirjaoskuseta, siis kommunism ammugi mitte (Marxil oli see ju ka järgmine formatsioon   ). Kirjaoskuse puudumine ja massiteabevahendite vähesus lõigi reaalse vajaduse tugeva partei järele, aga tugev partei, paraku, kipub alati võtma suuna ainuvalitsusele (ja seda ka kapitalistlikus  raamistikus, vaadakem neocone USAs või Democrazia Cristianat Itaalias).